ddrg/super_eurlex huggingface dataset:
Neuvoston asetus (ETY) N:o 168/87, annettu 19 päivänä tammikuuta 1987, tuen myöntämistä oliiviöljyn tuotannolle sekä tuottajajärjestöille koskevista yleisistä säännöistä annetun asetuksen (ETY) N:o 2261/84 muuttamisesta



Virallinen lehti nro L 021 , 23/01/1987 s. 0008 - 0008

Suomenk. erityispainos Alue 3 Nide 22 s. 0121

Ruotsink. erityispainos Alue 3 Nide 22 s. 0121



NEUVOSTON ASETUS (ETY) N:o 168/87, annettu 19 päivänä tammikuuta 1987, tuen myöntämistä oliiviöljyn tuotannolle sekä tuottajajärjestöille koskevista yleisistä säännöistä annetun asetuksen (ETY) N:o 2261/84 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(1), sellaisena kuin se on viimeksi muutettuna asetuksella (ETY) N:o 1454/86(2), ja erityisesti sen 5 artiklan 4 kohdan, ottaa huomioon komission ehdotuksen, sekä katsoo, että asetuksen (ETY) N:o 2261/84(3), sellaisena kuin se on viimeksi muutettuna asetuksella N:o 3788/85(4), 13 artiklassa säädetään, että väliaikainen hyväksyminen voidaan myöntää markkinointivuosien 1984/1985 ja 1985/1986 aikana sitä hakeville myllyille; kokemus on osoittanut, että kyseiset jäsenvaltiot eivät voi tehdä vaadittavia tarkastuksia säädettyjen määräaikojen kuluessa; tämän vuoksi kyseisten määräaikojen pituutta olisi jatkettava, ja ennen kuin jäsenvaltiot voivat myöntää myllyille lopullisen hyväksymisen, niiden on tehtävä tiettyjä tarkastuksia; olisi säädettävä, että väliaikainen hyväksyminen myönnetään heti hakemuksen jättämisen jälkeen rajoitetuksi ajanjaksoksi, jotta mylly saisi toimintansa käyntiin, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 2261/84 13 artiklan 3 kohdan ensimmäinen alakohta seuraavasti: "Väliaikainen hyväksyminen voidaan myöntää jokaiselle myllylle, joka käynnistää toimintansa tällä asetuksella säädetyn alueellisen tuotantotukijärjestelmän mukaisesti. Hyväksyminen myönnetään heti hakemuksen jättämisen jälkeen 1 kohdassa tarkoitetuin edellytyksin. Väliaikaisen hyväksymisen voimassaolo päättyy viimeistään sen markkinointivuoden lopussa, jonka aikana se on myönnetty. Markkinointivuosina 1984/1985, 1985/1986 ja 1986/1987 myönnetyn väliaikaisen hyväksymisen voimassaolo päättyy kuitenkin markkinointivuoden 1986/1987 lopussa." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä marraskuuta 1986. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä tammikuuta 1987. Neuvoston puolesta Puheenjohtaja P. DE KEERSMAEKER (1) EYVL N:o 172, 30.9.1966, s. 3025/66 (2) EYVL N:o L 133, 21.5.1986, s. 11 (3) EYVL N:o L 208, 3.8.1984, s. 3 (4) EYVL N:o L 367, 31.12.1985, s. 1
Komission asetus (ETY) N:o 349/87, annettu 4 päivänä helmikuuta 1987, julkisesti varastoidun rasvattoman maitojauheen myynnistä annetun asetuksen (ETY) N:o 2213/76 muuttamisesta



Virallinen lehti nro L 034 , 05/02/1987 s. 0034 - 0034

Suomenk. erityispainos Alue 3 Nide 22 s. 0127

Ruotsink. erityispainos Alue 3 Nide 22 s. 0127



KOMISSION ASETUS (ETY) N:o 349/87, annettu 4 päivänä helmikuuta 1987, julkisesti varastoidun rasvattoman maitojauheen myynnistä annetun asetuksen (ETY) N:o 2213/76 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 231/87(2), ja erityisesti sen 7 artiklan 5 kohdan, sekä katsoo, että komission asetuksessa (ETY) N:o 2213/76(3), sellaisena kuin se on viimeksi muutettuna asetuksella (ETY) N:o 3819/86(4), rajoitetaan jäsenvaltioiden interventioelinten myytäväksi saattaman rasvattoman maitojauheen määrä ennen 15 päivää huhtikuuta 1986 varastoon saapuneeseen määrään, markkinatilanne huomioon ottaen olisi suotavaa korvata tämä päivämäärä päivämäärällä 1 päivä elokuuta 1986, ja tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 2213/76 1 artiklan päivämäärä 15 päivä huhtikuuta 1986 päivämäärällä 1 päivä elokuuta 1986. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 4 päivänä helmikuuta 1987. Komission puolesta Frans ANDRIESSEN Varapuheenjohtaja (1) EYVL N:o L 148, 28.6.1968, s. 13 (2) EYVL N:o L 25, 28.1.1987, s. 3 (3) EYVL N:o L 249, 11.9.1976, s. 6 (4) EYVL N:o L 355, 16.12.1986, s. 26
Neuvoston asetus (ETY) N:o 2968/87, annettu 29 päivänä syyskuuta 1987, tietyistä kalavarojen teknisistä säilyttämistoimenpiteistä annetun asetuksen (ETY) N:o 3094/86 muuttamisesta



Virallinen lehti nro L 280 , 03/10/1987 s. 0001 - 0002

Suomenk. erityispainos Alue 4 Nide 3 s. 0046

Ruotsink. erityispainos Alue 4 Nide 3 s. 0046



NEUVOSTON ASETUS (ETY) N:o 2968/87, annettu 29 päivänä syyskuuta 1987, tietyistä kalavarojen teknisistä säilyttämistoimenpiteistä annetun asetuksen (ETY) N:o 3094/86 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon yhteisön kalavarojen säilyttämis- ja hallintojärjestelmän perustamisesta 25 päivänä tammikuuta 1983 annetun neuvoston asetuksen (ETY) N:o 170/83() ja erityisesti sen 11 artiklan, ottaa huomioon komission ehdotuksen, sekä katsoo, että asetuksen (ETY) N:o 170/83 2 artiklassa säädetään, että mainitun asetuksen 1 artiklassa tarkoitettujen tavoitteiden toteuttamiseksi tarpeen olevat säilyttämistoimenpiteet on valmisteltava saatavilla olevien tieteellisten lausuntojen perusteella, asetuksessa (ETY) N:o 3094/86(), sellaisena kuin se on muutettuna asetuksella (ETY) N:o 4026/86(), vahvistetaan yhteisön vesiltä saatujen elollisten luonnonvarojen kalastusta ja aluksesta purkamista koskevat yleiset säännöt, viimeiset tieteelliset lausunnot huomioon ottaen olisi annettava säännökset kalaverkkojen silmäkoon suurentamisesta Englannin kanaalissa, ja Skagerrakissa ja Kattegatissa tapahtuvia kalastustoimia koskevat yhteisön, Norjan ja Ruotsin valtuuskuntien kesken sovitut sääntöihin tehdyt muutokset olisi pantava täytäntöön; tämän vuoksi olisi annettava säännökset kalaverkkojen silmäkoon suurentamisesta kaikkien sallittujen kohdelajien ja katkarapujen (Pandalus borealis, Crangon-lajit ja Leander adspersus) pyyntiä varten Skagerrakissa ja Kattegatissa, ON ANTANUT TÄMÄN ASETUKSEN: 1 artikla Muutetaan asetus (ETY) N:o 3094/86 seuraavasti: 1. Poistetaan 2 artiklan 8 kohta. 2. Korvataan liitteessä I olevia seuraavia maantieteellisiä alueita koskevat tiedot: - Englannin kanaali (ICES-alueet VII d ja e) - Skagerrak ja Kattegat kaikkien sallittujen kohdelajien osalta - Skagerrak ja Kattegat katkarapujen (Pandalus borealis) osalta - Skagerrak ja Kattegat 4 meripeninkulman ulkopuolella perusviivoista mitattuna katkaravun (Crangon-lajit ja Leander adspersus) osalta tämän asetuksen liitteessä olevilla tiedoilla. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 29 päivänä syyskuuta 1987. Neuvoston puolesta Puheenjohtaja L. GAMMELGAARD () EYVL N:o L 24, 27.1.1983, s. 1 () EYVL N:o L 288, 11.10.1986, s. 1 () EYVL N:o L 376, 31.12.1986, s. 1 LIITE >TAULUKON PAIKKA>
KOMISSION ASETUS (ETY) N:o 2993/87, annettu 6 päivänä lokakuuta 1987, määräpäivän vahvistamisesta vuoden 1983 kansainvälisen kahvisopimuksen mukaisen alkuperätodistusjärjestelmän täytäntöönpanemiseksi yhteisössä kiintiöiden voimassaollessa



Virallinen lehti nro L 284 , 07/10/1987 s. 0012 - 0012

Suomenk. erityispainos Alue 2 Nide 4 s. 0261

Ruotsink. erityispainos Alue 2 Nide 4 s. 0261



KOMISSION ASETUS (ETY) N:o 2993/87, annettu 6 päivänä lokakuuta 1987, määräpäivän vahvistamisesta vuoden 1983 kansainvälisen kahvisopimuksen mukaisen alkuperätodistusjärjestelmän täytäntöön panemiseksi yhteisössä kiintiöiden voimassa ollessa EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon vuoden 1983 kansainvälisen kahvisopimuksen mukaisen alkuperätodistusjärjestelmän soveltamisesta kiintiöiden voimassa ollessa 28 päivänä syyskuuta 1987 annetun asetuksen (ETY) N:o 2896/87(1) ja erityisesti sen 6 artiklan, sekä katsoo, että kansainvälisen kahvijärjestön neuvosto päätti 21 päivästä syyskuuta 5 päivään lokakuuta 1987 pidetyssä kokouksessaan ottaa kiintiöt uudelleen käyttöön 6 päivästä lokakuuta 1987, ja edellä mainitut säännökset olisi pantava täytäntöön, ON ANTANUT TÄMÄN ASETUKSEN: 1 artikla Vuoden 1983 kansainvälisen kahvisopimuksen täytäntöön panemiseksi sovelletaan asetuksen (ETY) N:o 2896/87 säännöksiä 6 päivästä lokakuuta 1987. 2 artikla Tämä asetus tulee voimaan sinä päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 6 päivänä lokakuuta 1987. Komission puolesta Lorenzo NATALI Varapuheenjohtaja (1) EYVL N:o L 276, 29.9.1987, s. 1
Neuvoston asetus (ETY) N:o 2095/87, annettu 13 päivänä heinäkuuta 1987, interventioiden rahoittamista Euroopan maatalouden ohjaus- ja tukirahaston (EMOTR) tukiosastosta koskevista yleisistä säännöistä annetun asetuksen (ETY) N:o 1883/78 muuttamisesta



Virallinen lehti nro L 196 , 17/07/1987 s. 0003 - 0003

Suomenk. erityispainos Alue 3 Nide 24 s. 0022

Ruotsink. erityispainos Alue 3 Nide 24 s. 0022



NEUVOSTON ASETUS (ETY) N:o 2095/87, annettu 13 päivänä heinäkuuta 1987, interventioiden rahoittamista Euroopan maatalouden ohjaus- ja tukirahaston (EMOTR) tukiosastosta koskevista yleisistä säännöistä annetun asetuksen (ETY) N:o 1883/78 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon neuvoston 21 päivänä huhtikuuta 1970 yhteisen maatalouspolitiikan rahoituksesta antaman asetuksen (ETY) N:o 729/70(), sellaisena kuin se on viimeksi muutettuna asetuksella (ETY) N:o 3769/85(), ja erityisesti sen 3 artiklan 2 kohdan, ottaa huomioon komission ehdotuksen, sekä katsoo, että asetuksen (ETY) N:o 1883/78(), sellaisena kuin se on viimeksi muutettuna asetuksella (ETY) N:o 801/87(), liitteessä luetellaan toimenpiteet, jotka vastaavat asetuksen (ETY) N:o 729/70 3 artiklan 1 kohdassa tarkoitettujen maatalousmarkkinoiden sääntelyyn tähtäävien interventioiden käsitettä; neuvosto saattaa kyseisen liitteen ajantasalle määräajoin, ottaen huomioon neuvoston tai komission toteuttamien markkinoiden säätelyyn tähtäävien toimenpiteiden muutosten huomattavan määrän, tarpeen saattaa entistä useammin ajantasalle luettelo, jossa ryhmitellään uudelleen kaikki tällaiset toimenpiteet sekä luettelon selvityksenomaisuus, on aiheellista säätää, että tulevaisuudessa luettelon vahvistaminen ja sen saattaminen ajantasalle suoritetaan yksinkertaistettua menettelyä noudattaen, jotta edellä mainitut toimenpiteet säilyisivät yhdenmukaisina maatalousmarkkinoiden yhteisten markkinajärjestelyjen yhteydessä sovellettavien säännösten kanssa, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 1883/78 1 artikla seuraavasti: "1 artikla Komissio vahvistaa luettelon toimenpiteistä, jotka vastaavat asetuksen (ETY) N:o 729/70 3 artiklan 1 kohdassa tarkoitettujen maatalousmarkkinoiden sääntelyyn tähtäävien interventioiden käsitettä mainitun asetuksen 13 artiklassa säädettyä menettelyä noudattaen ja se julkaistaan Euroopan yhteisöjen virallisessa lehdessä, L-sarjassa." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 13 päivänä heinäkuuta 1987. Neuvoston puolesta Puheenjohtaja B. SCHALL HOLBERG () EYVL N:o L 94, 28.4.1970, s. 13 () EYVL N:o L 362, 31.12.1985, s. 17 () EYVL N:o L 216, 5.8.1978, s. 1 () EYVL N:o L 79, 21.3.1987, s. 14
Komission asetus (ETY) N:o 3522/87, annettu 24 päivänä marraskuuta 1987 kuljetusmuodon rekisteröimisestä jäsenvaltioiden välistä kauppaa koskeviin tilastoihin



Virallinen lehti nro L 335 , 25/11/1987 s. 0010 - 0010

Suomenk. erityispainos Alue 11 Nide 13 s. 0079

Ruotsink. erityispainos Alue 11 Nide 13 s. 0079



KOMISSION ASETUS (ETY) N:o 3522/87, annettu 24 päivänä marraskuuta 1987, kuljetusmuodon rekisteröimisestä jäsenvaltioiden välistä kauppaa koskeviin tilastoihin EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon tietyistä toimenpiteistä jäsenvaltioiden välisen kaupan tilastojen standardoimiseksi ja yksinkertaistamiseksi 22 päivänä lokakuuta 1985 annetun neuvoston asetuksen (ETY) N:o 2954/85(1), ja erityisesti sen 8 ja 10 artiklan, sekä katsoo, että neuvoston asetuksella (ETY) N:o 679/85(2) otettiin käyttöön ilmoituslomakkeen malli yhteisön sisäistä tavarakauppaa varten; kyseisessä mallissa edellytetään, että kuljetusmuotoa koskevien tietojen esittämisessä noudatetaan asiasta neuvoston asetuksessa (ETY) N:o 2954/85 annettuja säännöksiä; kyseisiä asetuksia sovelletaan 1 päivästä tammikuuta 1988 alkaen; sen vuoksi on suositeltavaa säätää päivämäärä ajankohdaksi, jolloin jäsenvaltioiden välisen kaupan tilastotiedot laajennetaan kattamaan kuljetusmuodon, ja tässä asetuksessa säädetyt toimenpiteet ovat ulkomaankauppatilastokomitean antaman lausunnon mukaiset, ON ANTANUT TÄMÄN ASETUKSEN: 1 artikla Yhteisö ja jäsenvaltiot lisäävät 1 päivästä tammikuuta 1988 alkaen asetuksen (ETY) N:o 2954/85 8 artiklan 1 kohdan mukaisesti keräämiinsä tietoihin tiedon "kuljetusmuoto", jota tarkoitetaan kyseisen asetuksen 5 artiklan g kohdassa. 2 artikla Lukuun ottamatta tapauksia, joissa noudatetaan neuvoston asetuksen (ETY) N:o 1736/75(3) 41 artiklassa säädettyä menettelyä, säädetään kuljetusmuodon mukaan ryhmiteltyjä jäsenvaltioiden tilastotietoja komissiolle toimitettaessa noudatettavasta menettelystä, mukaan lukien viiteajanjaksot, jaksollisuus sekä määräajat toimittamista varten samoin kuin tarvittaessa edellytykset niiden muokkaamiselle toimittamista varten noudattaen sanotun asetuksen 38 artiklan 2 kohdan soveltamisesta johtuvaa käytäntöä. 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 24 päivänä marraskuuta 1987. Komission puolesta Peter SCHMIDHUBER Komission jäsen (1) EYVL N:o L 285, 25.10.1985, s. 1 (2) EYVL N:o L 79, 21.3.1985, s. 7 (3) EYVL N:o L 183, 14.7.1975, s. 3
Komission asetus (ETY) N:o 824/88, annettu 29 päivänä maaliskuuta 1988, kesäkurpitsoiden ja nektariinien (mukaan lukien Brugnole-lajike) markkinointivuodesta



Virallinen lehti nro L 085 , 30/03/1988 s. 0005 - 0005

Suomenk. erityispainos Alue 3 Nide 26 s. 0120

Ruotsink. erityispainos Alue 3 Nide 26 s. 0120



KOMISSION ASETUS (ETY) N:o 824/88, annettu 29 päivänä maaliskuuta 1988, kesäkurpitsoiden ja nektariinien (mukaan lukien Brugnole-lajike) markkinointivuodesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(1), sellaisena kuin se on viimeksi muutettuna asetuksella (ETY) N:o 223/88(2), ja erityisesti sen 1 artiklan 3 kohdan toisen alakohdan, sekä katsoo, että kyseisessä yhteisessä markkinajärjestelyssä olisi määritettävä ajanjaksot, joille nektariinien, mukaan lukien Brugnole-lajikkeen kuin myös kesäkurpitsoiden markkinointivuodet ajoittuvat, ja tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetuksen (ETY) N:o 1035/72 1 artiklan 3 kohdan ensimmäinen alakohta seuraavasti: 1. Korvataan ensimmäinen luetelmakohta seuraavasti: "- tomaateille, kurkuille, munakoisoille ja kesäkurpitsoille: 1 päivästä tammikuuta 31 päivään joulukuuta". 2. Korvataan kolmas luetelmakohta seuraavasti: "- persikoille ja nektariineille, mukaan lukien Brugnole-lajikkeen: 1 päivästä toukokuuta 31 päivään lokakuuta". 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 29 päivänä maaliskuuta 1988. Komission puolesta Frans ANDRIESSEN Varapuheenjohtaja (1) EYVL N:o L 118, 20.5.1972, s. 1 (2) EYVL N:o L 23, 28.1.1988, s. 1
Komission asetus (ETY) N:o 944/88, annettu 8 päivänä huhtikuuta 1988, erityisesti rehuseoksiin lisättäväksi tarkoitetun interventiovoin myynnistä annetun asetuksen (ETY) N:o 2409/86 muuttamisesta



Virallinen lehti nro L 092 , 09/04/1988 s. 0035 - 0035

Suomenk. erityispainos Alue 3 Nide 26 s. 0127

Ruotsink. erityispainos Alue 3 Nide 26 s. 0127



KOMISSION ASETUS (ETY) N:o 944/88, annettu 8 päivänä huhtikuuta 1988, erityisesti rehuseoksiin lisättäväksi tarkoitetun interventiovoin myynnistä annetun asetuksen (ETY) N:o 2409/86 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 744/88(2), ottaa huomioon interventiotoimenpiteitä koskevista yleisistä säännöistä voin ja kerman markkinoilla 15 päivänä heinäkuuta 1968 annetun neuvoston asetuksen (ETY) N:o 985/68(3), sellaisena kuin se on viimeksi muutettuna asetuksella (ETY) N:o 842/88(4), ja erityisesti sen 7 a artiklan, sekä katsoo, että komission asetuksen (ETY) N:o 2409/86(5), sellaisena kuin se on viimeksi muutettuna asetuksella (ETY) N:o 597/88(6), 1 artiklassa vahvistetaan päivä, jona interventioelimen myyntiin saattaman voin on saavuttava varastoon; ohjelman jatkamisen mahdollistamiseksi voin varastoon saapumispäivää olisi lykättävä, ja tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 2409/86 1 artiklan ensimmäinen alakohta seuraavasti: "Asetuksen (ETY) N:o 804/68 6 artiklan 1 kohdan mukaisesti ostettu ja ennen 1 päivää maaliskuuta 1986 varastoon saapunut voi tai ennen 1 päivää toukokuuta 1986 varastoon saapunut voi, jonka rasvapitoisuus on alle 82 prosenttia, myydään tässä asetuksessa säädetyin edellytyksin." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 8 päivänä huhtikuuta 1988. Komission puolesta Frans ANDRIESSEN Varapuheenjohtaja (1) EYVL N:o L 148, 28.6.1968, s. 13 (2) EYVL N:o L 78, 23.3.1988, s. 1 (3) EYVL N:o L 169, 18.7.1968, s. 1 (4) EYVL N:o L 87, 31.3.1988, s. 4 (5) EYVL N:o L 208, 31.7.1986, s. 29 (6) EYVL N:o L 59, 4.3.1988, s. 12
KOMISSION ASETUS (ETY) N:o 1354/88, annettu 18 päivänä toukokuuta 1988, öljysiementen tukijärjestelmän soveltamista koskevista yksityiskohtaisista säännöistä annetun asetuksen (ETY) N:o 2681/83 muuttamisesta



Virallinen lehti nro L 125 , 19/05/1988 s. 0019 - 0019

Suomenk. erityispainos Alue 3 Nide 26 s. 0179

Ruotsink. erityispainos Alue 3 Nide 26 s. 0179



KOMISSION ASETUS (ETY) N:o 1354/88, annettu 18 päivänä toukokuuta 1988, öljysiementen tukijärjestelmän soveltamista koskevista yksityiskohtaisista säännöistä annetun asetuksen (ETY) N:o 2681/83 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(1), sellaisena kuin se on viimeksi muutettuna asetuksella (ETY) N:o 1098/88(2), ja erityisesti sen 27 artiklan 5 kohdan, sekä katsoo, että komission asetuksen (ETY) N:o 2681/83(3), sellaisena kuin se on viimeksi muutettuna asetuksella (ETY) N:o 3857/87(4), 7 artiklan 3 kohdan mukaan todistuksen AP-osan tai sen otteen kappaleen N:o 1 on oltava toimivaltaisella viranomaisella viimeistään todistuksen ID-osaa koskevan hakemuksen jättämistä seuraavana toisena työpäivänä, jos tämä hakemus on toimitettu mainitulle viranomaiselle sähkeenä, teleksinä tai telekopiona; tietyissä tapauksissa tätä vaatimusta on vaikea noudattaa; sen vuoksi olisi mukautettava tämä säännös, asetuksen (ETY) N:o 2681/83 sanamuoto olisi mukautettava yhdistettyyn tavaranimikkeistöön, ja tässä asetuksessa säädetyt toimenpiteet ovat rasvojen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 2681/83 seuraavasti: 1) Korvataan 7 artiklan 3 kohdan toinen alakohta seuraavasti: "Jos hakemus on toimitettu toimivaltaiselle viranomaiselle sähkeenä, teleksinä tai telekopiona, todistuksen tai sen otteen AP-osan lomakkeen N:o 1 on oltava toimivaltaisella viranomaisella viimeistään hakemuksen jättämistä seuraavana toisena työpäivänä. Kuitenkin jos toimivaltainen viranomainen saa tämän ajan kuluessa sähkeellä, teleksillä tai telekopiolla toiselta todistuksia antavalta viranomaiselta tiedon kyseisen todistuksen tai sen otteen AP-osan lähettämisestä, tämä määräaika voidaan pidentää enintään viidentoista työpäivän pituiseksi." 2) Korvataan 30 artiklan ensimmäinen luetelmakohta seuraavasti: "- jalostettu CN-koodeihin 1208 tai 2309 kuuluviksi tuotteiksi,". 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 18 päivänä toukokuuta 1988. Komission puolesta Frans ANDRIESSEN Varapuheenjohtaja (1) EYVL N:o L 172, 30.9.1966, s. 3025/66. (2) EYVL N:o L 110, 29.4.1988, s. 10. (3) EYVL N:o L 266, 28.9.1983, s. 1. (4) EYVL N:o L 363, 23.12.1987, s. 26.
Neuvoston asetus (ETY) N:o 2427/88, annettu 24 päivänä toukokuuta 1988, "alkuperätuotteiden" käsitteen määritelmää ja hallinnollisen yhteistyön menetelmiä koskevan pöytäkirjan N:o 3 muuttamisesta tehdyn ETY-Sveitsi-sekakomitean päätöksen N:o 1/88 soveltamisesta



Virallinen lehti nro L 216 , 08/08/1988 s. 0071 - 0071

Suomenk. erityispainos Alue 2 Nide 6 s. 0170

Ruotsink. erityispainos Alue 2 Nide 6 s. 0170



NEUVOSTON ASETUS (ETY) N:o 2427/88, annettu 24 päivänä toukokuuta 1988, "alkuperätuotteiden" käsitteen määritelmää ja hallinnollisen yhteistyön menetelmiä koskevan pöytäkirjan N:o 3 muuttamisesta tehdyn ETY PSveitsi-sekakomitean päätöksen N:o 1/88 soveltamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 113 artiklan, ottaa huomioon komission ehdotuksen, sekä katsoo, että Euroopan talousyhteisön ja Sveitsin valaliiton 22 päivänä heinäkuuta 1972 allekirjoitettu sopimus tuli voimaan 1 päivänä tammikuuta 1973, mainittuun sopimukseen erottamattomana osana kuuluvassa "alkuperätuotteiden" käsitteen määritelmää ja hallinnollisen yhteistyön menetelmiä koskevassa pöytäkirjassa N:o 3 olevan 28 artiklan mukaisesti sekakomitea on tehnyt päätöksen N:o 1/88 pöytäkirjan N:o 3 muuttamisesta, ja tämä päätös on pantava täytäntöön yhteisössä, ON ANTANUT TÄMÄN ASETUKSEN: 1 artikla ETY PSveitsi-sekakomitean päätöstä N:o 1/88 sovelletaan yhteisössä. Päätöksen teksti on tämän asetuksen liitteenä. 2 artikla Tämä asetus tulee voimaan sinä päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä tammikuuta 1988. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 24 päivänä toukokuuta 1988. Neuvoston puolesta Puheenjohtaja H.-D. GENSCHER